ועדת הפנים והגנת הסביבה, כנסת 20, פרוטוקול מספר 15, 2015-06-29 12:30

דוד אמסלם: שלום לכולם, אני מתכבד לפתוח את ישיבת ועדת הפנים והגנת הסביבה.

דוד אמסלם: על סדר היום, סקירת השר לענייני דתות על פעילות משרדו.

דוד אמסלם: זו הזדמנות בשבילי לברך את השר בפורום הזה, שיהיה בהצלחה אדוני השר.

דוד אמסלם: דבר נוסף, כפי שידוע לכם, כבוד השר היה גם יושב-ראש הוועדה בעבר, אם יש לך טיפים נשמח לקבל.

דוד אמסלם: ככה שבשבילך זו גם סגירת מעגל.

דוד אמסלם: בבקשה אדוני השר.

דוד אזולאי: אדוני היושב-ראש, חבריי חברי הכנסת, הצוות.

דוד אזולאי: בראשית דברי אני רוצה לברך אותך בתפקידך כיושב-ראש הוועדה.

דוד אזולאי: זו אחת הוועדות החשובות ואני לא אומר את זה סתם, אני אומר את זה מתוך ידיעה.

דוד אזולאי: זו ועדה שמפקחת על ארבעה משרדי ממשלה ועושה עבודה יוצאת מן הכלל.

דוד אזולאי: אני מציע לך לבדוק מעט אחורה, תגלה שכל מי שתפקד כיושב-ראש הוועדה גם התקדם בסופו של יום, כך שיש לך עתיד.

דוד אזולאי: אני רוצה שתהיה לך מוטיבציה, למרות הקשיים בקואליציה, אבל אני בטוח שתעשה עבודה טובה, שמעתי על כישורך וכישרונותיך, אני בטוח שיבואו לידי ביטוי בוועדה.

דוד אזולאי: בכל אופן אני לרשותך ואני בטוח שצריך לעשות כמה פעולות יחד.

דוד אזולאי: החקיקה היא דבר חשוב בבית הזה ונצטרך בסופו להגיע לכאן לבצע את החקיקה.

דוד אזולאי: לימיני יושב המנכ"ל, שגם בשבילו זו הופעה ראשונה, עורך-דין עודד פלוס.

דוד אזולאי: בהזדמנות הזו אני רוצה לאחל גם לו ברכת הצלחה.

דוד אזולאי: יש לי יחס של כבוד לוועדה ואמשיך להופיע פה בכל עת שאדרש, אעשה זאת בשמחה.

דוד אזולאי: אני מקווה, בעזרת השם, להיות גם לתועלת.

דוד אזולאי: אדוני היושב-ראש, משפט נוסף, אצלנו אומרים שצריך לזכור תמיד את הטוב.

דוד אזולאי: יש לך צוות מעולה של הוועדה.

דוד אזולאי: החל ממנהלת הוועדה, מזכירת הוועדה, היועץ המשפטי, אנשים שעושים עבודה נפלאה.

דוד אזולאי: אם היה לי דבר קשה בתפקיד הקודם, זה להתנתק מהצוות הנפלא הזה.

דוד אזולאי: זו הזדמנות להודות גם להם.

דוד אזולאי: כשנכנסתי למשרד חשבתי שאני מכיר את כל המשרד לאט לאט אני מגלה שלא רק שאני לא מכיר את כל האגפים במשרד, אלא שצריך גם ללמוד אותם.

דוד אזולאי: גיליתי את הצוות של המשרד שהוא צוות מקצועי, צוות טוב, צוות שעושה עבודה נפלאה.

דוד אזולאי: אנחנו מקווים לשיתוף פעולה על מנת שכולנו נצליח בתפקיד שלנו.

דוד אזולאי: המשרד הזה נותן שירותים עוד לפני לידתו של האדם עד אחרי גיל 120 ואחרי זה הוא ממשיך לתת שירות לציבור.

דוד אזולאי: המשרד הוא גוף שמגדיר ומבטיח אספקתם של שירותי דת, הרבה עדיין טועים וקוראים למשרד הזה משרד הדתות.

דוד אזולאי: יושב פה נציג של משרד הפנים שממונה על שירותי הדת במשרד הפנים.

דוד אזולאי: לצערי הרב הדתות האחרות לא נמצאות היום במשרד ולמעשה הוא נקרא היום המשרד לשירותי דת, כי שאר הדתות עברו למשרד הפנים.

דוד אזולאי: נמצא פה יעקב ממשרד הפנים.

דוד אזולאי: כל-כך צמצמו והקטינו את משרד הפנים שאני רוצה להשאיר לו משהו.

דוד אמסלם: זה כתוצאה מסידור עבודה למישהו?

דוד אזולאי: אומרים אצלנו: לא תקום צרה פעמים.

דוד אזולאי: הייתה קואליציה פעם, שהחליטו שלא צריך שירותי דת.

דוד אזולאי: פרקו את המשרד הזה לגורמים.

דוד אזולאי: חלק עבר למשרד המשפטים, חלק עבר למשרד הפנים ולמשרד התיירות.

דוד אזולאי: עשו חלוקת שלל בין כל משרדי הממשלה.

דוד אזולאי: לשמחתי הרבה, החזרנו חלק גדול מהדברים שנלקחו ממשרד הדתות.

דוד אזולאי: נשארו כמה דברים שאנחנו בהליכים עליהם.

דוד אזולאי: אחד הנושאים זה נושא בתי הדין הרבניים, שבימים אלו ממש אנחנו עמלים על העברתו למשרד שירותי הדת.

דוד אזולאי: יש גם את התמיכות של בחורי הישיבה שנמצאים במשרד החינוך והנושא של שירותי הדת המוסלמים והנוצרים, שעדיין נמצאים במשרד הפנים.

דוד אזולאי: כמעט את הכול העברנו כבר וממש החזרנו עטרה ליושנה.

דוד אזולאי: משרד הדתות הוא משרד שפועל לתת שירות לכל האזרחים במדינת ישראל.

דוד אזולאי: היעדים המרכזיים לשנים הקרובות - אחד הדברים שאני עמל עליהם הוא שיפור התדמית של המשרד.

דוד אזולאי: לצערי הרב הציבור נתקל במשרד ברגעים קשים ביותר, כאשר לא עלינו מישהו מבני המשפחה נפטר ואז יש את הפרוצדורה של בית העלמין.

דוד אזולאי: או לחילופים כשהוא צריך תעודת כשרות, או לערוך נישואין, או כל מיני דברים שהאזרח בא אתם במגע יום-יומי.

דוד אזולאי: אני יודע שאנשים במועצות הדתיות עושים עבודת קודש, אבל לא תמיד זה בא לידי ביטוי במציאות.

דוד אזולאי: אנחנו עמלים על הנושא הזה ונעשה הכול, לא רק על מנת לשפר את תדמית השירותים הדתיים, אלא גם לשפר את השירות לציבור.

דוד אזולאי: אני חייב להגיד שהיום זה ניתן.

דוד אזולאי: אולי יש דברים פה ושם שצריך לתקן אותם.

דוד אזולאי: דוגמה לאחת הבעיות, חלק מהתלונות שמגיעות למשרד לשירותי דת זה על מלגות לאברכים, שנמצא במשרד החינוך ולא שייך לנו, זה אומר חוסר מודעות של הציבור בכל מיני תחומים.

דוד אזולאי: שיפור השירות הניתן על-ידי המועצות הדתיות.

דוד אזולאי: המועצות הדתיות הן הגוף המקשר בין המשרד בירושלים לבין השטח.

דוד אזולאי: הן למעשה זרוע ארוכה של המשרד.

דוד אזולאי: הקמת והרחבת בתי העלמין, כולל קבורה אזרחית.

דוד אזולאי: שיפור חזות בתי העלמין בארץ וחיזוק הביטחון בהר הזיתים.

דוד אזולאי: לא סוד הוא שיש מצוקה אמיתית בקרקעות המיועדות לקבורה.

דוד אזולאי: אנחנו עמלים בימים אלה על הנושא ועובדים על הצעת חוק ממשלתית שתתייחס לנושא בתי עלמין בכלל וקבורה בפרט.

דוד אזולאי: אני מניח שזה יגיע מתי שהוא על שולחנך ואני מקווה שנוכל לעשות עבודה טובה למען מדינת ישראל ועם ישראל.

דוד אזולאי: כפי שאמרתי בתחילת דברי, נמצא פה היועץ המשפטי של בתי הדין הרבניים, כרגע מנהל בתי הדין הרבניים הוא המנכ"ל גם של משרד הדתות, הוא ממלא את התפקיד כממלא מקום בפועל עד שיצא מכרז.

דוד אזולאי: אני מקווה שגם זה ייגמר ונוכל לברך על המוגמר.

דוד אזולאי: בתי הדין הרבניים, ברגע שיעברו למשרד לשירותי דת, זה עוד חלום שאנחנו סוגרים על מנת לשפר גם את השירות הזה ואני מאמין, שזה יהיה בתוך המשרד ולא יהיה נספח במשרד המשפטים, נוכל לעשות שנעשתה גם פה פעולה מבורכת.

דוד אזולאי: נושא המקומות הקדושים בארץ, מי שאינו יודע, מאוד קרוב ללבי.

דוד אזולאי: במשך שנים נהגתי לפקוד את המקומות הקדושים ובמיוחד את מירון.

דוד אזולאי: חברתי מירי רגב המשיכה את הדרך הזו ועשתה עבודה טובה, מקווה שגם אתה אדוני היושב-ראש תמשיך באותה דרך.

דוד אזולאי: אני חושב שהמקומות הקדושים, במיוחד מירון, שנחשב למקום השני בגודלו מבחינת תיירים בישראל, המדינה עדיין לא עושה מספיק למענו והכיוון שלי הוא אכן להקדיש יותר למקומות הקדושים.

דוד אזולאי: מי שלא יודע על מה אני מדבר, אני מציע לו שייסע למקומות האלה בימים כתיקונם כדי לראות את המוני בית ישראל משתטחים על קברי הצדיקים ושופכים שיח במקומות האלה.

דוד אזולאי: חשוב מאוד שמדינת ישראל, מדינת היהודים, תדע לטפח את המוקמות האלה כי יהודים מכל רחבי העולם נוסעים מרחקים ומשלמים הרבה מאוד כסף כדי להשתטח על קברי צדיקים ואסור להזניח את הנושא הזה, גם בתקופה שמדברים על תיירים, זה מקום שמושך תיירות ואפשר לעשות המון בנושא.

אורי מקלב: גם הרשות למקומות קדושים עברה אליך?

דוד אזולאי: עברה אלינו.

אורי מקלב: מירון זה המקום השני המתויר.

אורי מקלב: המקום הראשון זה הכותל המערבי.

דוד אזולאי: מקבל את ההערה שלך, המקום השני הוא מירון והראשון הוא הכותל המערבי.

דוד אזולאי: יש עוד מקומות שאני יכול למנות, בלי סוף לשמחתי.

דוד אזולאי: אגב, נושא המקומות הקדושים היה במשרד התיירות ולא יצא דבר משם.

דוד אמסלם: בהתחלה חשבו שאלה אתרי תיירות עד שהבינו שבאים להתפלל.

דוד אזולאי: חשבנו שאם זה יהיה במשרד התיירות ישקיעו יותר כסף אבל זה לא קרה.

דוד אזולאי: המועצות הדתיות – מועצה דתית כפי שאתם יודעים היא גוף קטן בתוך הרשות המקומית, שאמורה לתת שירותי דת ומורכבת מנציגי מועצת העיר נציגי השר ונציגי הרבנים.

דוד אזולאי: תהליך הרכב המועצות הדתיות הוא ארוך ומייגע.

דוד אזולאי: הרבה בג"צים עברו בנושא.

דוד אזולאי: היום אני מקווה שכולם מבינים את כללי המשחק, כאשר כ אחד יודע מה תפקידו ומקומו במשחק הזה.

דוד אזולאי: ברחבי הארץ יש כ-132 מועצות דתיות וכ-2,200 בתוך המועצות האזוריות.

דוד אזולאי: כשנדבר על מספר עובדים, יש בהתיישבות כ-500 עובדים.

דוד אזולאי: מי שמכיר את הדברים מקרוב יודע שבהתיישבות במיוחד, הרבנים עושים עבודת קודש.

דוד אזולאי: לפעמים זה האיש היחיד שיכול לתת מענה לזוגות צעירים לבריתות, לאזכרות, שם אנחנו חסרים, גם הנקודה הזו צריכה להיפתר.

דוד אזולאי: אותם 132 מועצות דתיות נותנים את השירות של עירובים, מקוואות, כשרות, רישום נישואין, אלו הדברים שנעשים המועצות הדתיות.

דוד אזולאי: אחד הדברים החשובים שקרו ואני חייב לציין שלא במשמרת שלי ועל כך אני מברך, פעם, כשראש הרשות היה צריך לתקצב מועצה דתית, מבחינתו זה היה בסדר עדיפות אחרונה.

דוד אזולאי: היה לו כסף, נתן, לא היה לו כסף, לא נתן וכתוצאה מכך מועצות דתיות רבות, נמצאו בהן גירעונות שלא בצדק.

דוד אזולאי: לשמחתי הדבר הזה תוקן.

דוד אזולאי: היום, רשות מקומית, במסגרת המענקים שלה, מחויבת להעביר את החלק שלה למועצה הדתית, זה פתר בעיה חשובה ביותר.

דוד אזולאי: הייתה הצעת חוק שמאוד רציתי אותה, להגיע למצב ששירותי הדת יקבלו את אותו יחס כמו שירותי הרווחה והחינוך, מה שאומר 75%-25%.

דוד אזולאי: הייתה לי הצעת חוק בעניין.

דוד אזולאי: בסופו של דבר הגיעו לפשרה, יושבים פה נציגי המועצות הדתיות, הפשרה הייתה שרשויות חזקות ישלמו ויתנו 75%-25%, חלקם השארנו במתכונת הקודמת של 40%-60% לטובת המועצה הדתית.

דוד אזולאי: הרשות המקומית נותנת 60%.

דוד אזולאי: אדוני היושב-ראש, תהיה רגוע, אני דואג לשלטון המקומי ומי שנותן את ה-75%, יש לו מהיכן לתת.

יואל רזבוזוב: קבלנו הרבה תלונות מנתניה בנושא הזה.

יואל רזבוזוב: נתניה משקיעה הרבה כסף ושם כן עשו את המהפך.

יואל רזבוזוב: חשוב לטפל בבעיה זו.

דוד אזולאי: נתניה ועוד כמה מקומות.

דוד אזולאי: קודם כל, ראשי רשויות שלקחו על עצמם את הדבר הזה, זה דבר חשוב וזה פתר בעיה מאוד חשובה.

דוד אזולאי: ישנה בעיה שאני מקווה להתמקד בה, התקציב של המועצות הדתיות, שלצערי הרב ברוב המוצעות המקומיות, 90% מהתקציב שלהם הוא שכר, פנסיות.

עליזה לביא: כוח אדם.

דוד אזולאי: זה לא רק כוח אדם, אלה אילוצים, אם יש רב שפרש לגמלאות, צריך לתת לו את הפנסיה שלו ואין מאיפה.

דוד אזולאי: התוצאה היא שאנחנו מקבלים 90% שכר ו-10% לפעולות, שזה באמת מעט מאוד.

רחל עזריה: זה לא מתקבל על הדעת.

רחל עזריה: אין עוד מגזר שהיחס אצלו 90%-10%.

דוד אזולאי: אני מסכים אתך.

דוד אזולאי: יושבים כאן הנציגים של המועצות הדתיות הן בוודאי יעירו על כך.

דוד אמסלם: עוד מעט אנחנו מגיעים לזה בצה"ל.

דוד אזולאי: תפקידי המועצה הדתית - התפקידים מונחים בפניכם.

דוד אזולאי: אני רוצה להוסיף על הנושא של טהרת המשפחה, אחד הנושאים הכואבים ביותר.

דוד אזולאי: קיימנו הרבה דיונים על הבלניות.

דוד אזולאי: הבלניות עושות עבודת קודש.

דוד אזולאי: הן יכולות לעזוב בערב שבת או חג את שולחן המשפחה ולהגיע למקווה בשביל אישה אחת והן עושות את זה במסירות ובנאמנות.

דוד אזולאי: מגיע להן יישר כוח.

דוד אזולאי: יחד עם זה, אם תשמע את השכר שאותן בלניות מקבלות, סכומים זעומים של 1,500-1,600 שקלים, זה לעג לרש, הנושא חייב לבוא על תיקונו.

דוד אזולאי: זה אחד הדברים שביקשתי לטפל בהם מיד עם כניסתי למשרד ואני מקווה שבישיבה הבאה שלנו נהיה אנשי בשורה, לא רק בתחום של הבלניות, אלא גם בתחום של אנשי המועצה הדתית.

דוד אזולאי: שיהיה ברור, אין ארוחות חינם, אני לא מתכוון לשפר את השכר של עובדי המועצות הדתיות, הם יצטרכו לתת את התמורה במלואה, למרות שגם היום הם נותנים את התמורה, אבל אנחנו נדרוש יותר ממה שיש היום.

דוד אזולאי: אגף פיתוח מבני דת – הנושא הזה חשוב, מבני דת זה אומר מקוואות, בתי כנסת, תחזוק מקוואות.

דוד אזולאי: אדוני היושב-ראש, אני מציע לך, בעניין הזה נצטרך לעבוד ביחד.

דוד אזולאי: לא יעלה על הדעת שמקווה שנותן שירות כמעט בחינם, בסכומים זעומים ביותר, נדרש לשלם כל-כך הרבה כסף לתאגידי המים.

דוד אזולאי: זה נושא שצריך לבוא על שולחנך.

דוד אזולאי: אני מודיע לך שנפעל ביחד בנושא הזה, זה מאוד חשוב.

דוד אזולאי: בכלל כל הנושא של תאגידי המים הוא נושא - - - תומר צוחק, כנראה שחלק מהשערות הלבנות שלו זה מהנושא הזה.

אורי מקלב: כבוד השר נעשה הסכם, אנחנו נפעל להורדת מחירי המים במקוואות ואתה תפעל להורדת מחירים למשתמשים.

אורי מקלב: תעריפי המקוואות מאוד גבוהים, הם עלו בצורה דרמטית ויש על זה פניות ותלונות רבות מהציבור.

אורי מקלב: המחירים מאוד גבוהים.

אורי מקלב: אנחנו נוריד את מחירי המים - - -

רחל עזריה: המחירים נמוכים רק לא תמיד זה נאכף.

רחל עזריה: 15 ₪.

דוד אזולאי: אני יודע על 20 ₪, יש מנוי חודשי.

אורי מקלב: במקוואות פרטיות המחירים יותר נמוכים מהמקוואות הציבוריות.

אורי מקלב: השר הקודם הסכים להעלאת התעריפים תמורת אגרות שהעלו לו, אני חושבת שזו הייתה טעות שהסכימו לכך.

אורי מקלב: אני חושב שאתה צריך לשאוף להורדת מחירי המקוואות, במיוחד במקוואות לגברים.

דוד אזולאי: אני מסכים שצריך לשפר את העניין הזה של המחירים.

דוד אזולאי: יש אנשים שטובלים מידי יום וחבר הכנסת מקלב מתייחס בעיקר למקוואות לגברים.

דוד אזולאי: לגבי המקווה לנשים, השבוע ביקרתי במועצה הדתית בירושלים, מאוד התרשמתי.

דוד אזולאי: זוג שמתחתן מקבל בשנה הראשונה לנישואיו כניסה חינם, זה מראה על כוונות טובות ואני מברך על כך.

רחל עזריה: יחד עם זה נכנסה הקרוסלה, זה לא היה בעבר, כשזה לא היה בעבר, אפשר היה לתת.

רחל עזריה: היום, כשיש קרוסלה, אם אין לך כסף את לא יכולה להיכנס, זה משהו מפלצתי.

ירון מזוז: במקוואות נשים אין קרוסלות.

רחל עזריה: ראוי היה שזה לא ייעשה.

ירון מזוז: סליחה כבוד השר, אמא שלי בלנית במקווה 30 שנה.

ירון מזוז: אני אתן דוגמה למה שקורה בקרית ביאליק, מה שאמר כבוד השר על שבת וחגים, עברנו את זה על בשרנו.

ירון מזוז: גם אם מגיעות נשים בלי כסף, אין דבר כזה שמישהי הולכת הביתה.

ירון מזוז: אין דבר כזה.

ירון מזוז: אין קרוסלה לא בגברים ולא בנשים.

רחל עזריה: אתה יודע כמה תלונות מקבלים על הקרוסלה.

עליזה לביא: אני מקבלת הרבה תלונות.

עליזה לביא: אין מענה ויש נשים שמתביישות.

עליזה לביא: מי נתן את האישור להכניס את זה ואיך אפשר לבטל את זה.

דוד אמסלם: את מעלה טענה חזקה, השר שמע את זה והוא יצטרך להתייחס לזה.

דוד אזולאי: אני מודה לך שהעלית את הבעיה.

דוד אזולאי: שמעתי עליה.

דוד אזולאי: אני רק אבקש ממך, היות שאת מקבלת הרבה תלונות בעניין, אני מבקש שתעבירי אותן אלי ואני מבטיח לך טיפול נאות בעניין.

עליזה לביא: תודה אדוני.

דוד אזולאי: אני לא אתן את ידי לכך שאישה אחת לא תכנס למקווה בגלל שהיא צריכה לעבור את הקרוסלה.

דוד אזולאי: תעבירי לי את התלונות, אני מבטיח לך שהנושא ייבדק, איפה שתהיה בעיה אנחנו נפתור אותה.

דוד אזולאי: נמצא את הפתרונות כי צריך לראות את שני הצדדים, גם לראות את ההכנסה, גם את ההוצאה.

דוד אמסלם: דרך אגב, הערה קטנה על סוגיה שדברו אתי בעניין המקוואות, לגבי הרישוי של המקווה.

דוד אמסלם: לא נכנסתי לזה אבל הסבירו לי שיש תהליך מאוד מסובך, מורכב, בעיקר מול משרד הבריאות ויש הרבה מקוואות שאין להם בכלל רישיון מקווה.

דוד אמסלם: אני נותן לך רעיון למחשבה, קבלתי את התלונה לפני מספר ימים, אמרתי שאעביר לך אותה, אני מניח שתלמד את הנושא ותראה איך אנחנו מקדמים את העניין.

דוד אמסלם: בסופו של דבר אנחנו רוצים שיהיה להם גם רישיון.

אורי מקלב: היושב-ראש צודק.

אורי מקלב: זו בעיה מובנית.

אורי מקלב: כל המבנה לא יכול לקבל אישור של משרד הבריאות.

אורי מקלב: זה לא שייך לטיפול או תחזוקה.

אורי מקלב: עצם הגודל והדרישות של משרד הבריאות, יש מקומות שהתנאים הפיזיים לא מאפשרים.

דוד אזולאי: אני מקבל את ההערה צריך לבדוק את זה.

דוד אמסלם: אני פקיד, בסופו של דבר אתה מתאים את עצמך לאירוע, לא ההפך.

דוד אמסלם: יש מקווה ואתה צריך להתאים את התקנים למקווה, כשאתה דואג שיהיה הנושא הבטיחותי והתברואתי.

דוד אמסלם: זה הנושא.

דוד אמסלם: כבר ביקשתי ממנהלת הוועדה לעשות דיון על נושא אולמות האירועים.

דוד אמסלם: מסתבר שבעיר ירושלים 99% מהאולמות בירושלים בלי רישיונות.

דוד אמסלם: צריך להסדיר את המציאות.

דוד אמסלם: אי-אפשר להסדיר משהו תיאורטי.

דוד אזולאי: חברי חבר הכנסת אורי מקלב ואני יצאנו לבקר בבתי סוהר וראינו הרבה מבנים בתוך שירות בתי הסוהר שהם מבנים בלתי חוקיים ללא היתרי בנייה, כולל מבנים עם אזבסט.

דוד אמסלם: על זה אמא שלי אומרת, החמור של הרב זה בסדר.

דוד אמסלם: באו לרב ושאלו אותו: חמור שנופל לבור בשבת מותר להוציא אותו, מותר להוציא אותו?

דוד אמסלם: אמר להם מה פתאום.

דוד אמסלם: אז אמרו לו, אבל זה שלך, אז הוא אמר: צמוד לקיר ובשקט.

דוד אזולאי: אגף פיתוח מבני דת - אפשר לראות עד כמה הביקוש גדול כשמדברים על שיפוץ מקוואות.

דוד אזולאי: מדובר על 154 בקשות לשיפוץ מקוואות.

דוד אזולאי: 40 פניות לבנית והשלמת מקוואות.

דוד אזולאי: שיפוץ מבנה המועצה 82 פניות.

דוד אזולאי: בית כנסת יביל-84, בית כנסת קבע-81 פניות.

דוד אזולאי: זו אולי תמונה שלא משקפת בדיוק את המצב כי ישנם הרבה מקומות שאין בכלל מקוואות ושאין בכלל בתי כנסת.

דוד אזולאי: הביקוש רב ואנחנו לא מסוגלים לעמוד בפניות האלה.

דוד אזולאי: דבר אחד לשמחתי כן עשתה התנועה שלנו ובכלל בקואליציה הזו זה שבקשנו במסגרת ההסכם הקואליציוני 70 מיליון ₪ תוספת לטובת בניית מקוואות, בכלל לטובת מבני דת.

דוד אמסלם: מערכות חימום הכוונה למקוואות או מערכות חימום באופן כללי?

דוד אזולאי: על המקוואות.

דוד אזולאי: זה חידוש, לא כל המקומות עד היום היו עם חימום.

דוד אזולאי: אגף הקבורה – יש היום בישראל כ-35,000 נפטרים בשנה, מתוכם כ-1,200 בקבורה אזרחית.

דוד אזולאי: ישנם כ-1,250 בתי עלמין, מתוכם כ-16 בתי עלמין שמורשים לבצע קבורה אזרחית ו-24 חלקות למסופקים וחסרי דת בבתי העלמים המקומיים.

דוד אזולאי: ישנם כ-600 גופי קבורה על סוגיהם השונים.

דוד אזולאי: זה אומר מועצות דתיות, רשויות מקומיות, ועדי ישובים, עמותות עצמאיות וחברות לתועלת הציבור.

דוד אזולאי: זה נשמע המון גופים שעוסקים בזה, לכן אמרתי בתחילת דברי שהולך להיות חוק שמסדיר את כל הנושא של הקבורה בארץ ויכול להיות שזה יביא לכך שזה יהיה יעיל יותר.

<קריאה: 1,200 כולל את הקיבוצים?

דוד אזולאי: כל בתי העלמין כולל הקיבוצים.

דוד אמסלם: אם תוכל להרחיב לאן אתם לוקחים את החוק בסוגיה הזו.

<שר דתות דוד אזולאי: אני מציע שהמנכ"ל ירחיב בנושא, אני לא מכיר אותו עדיין, הוא נמצא בהכנה ואני חושב שזו תהיה אחת הרפורמות.

<שר דתות דוד אזולאי: אגב זה, הוועדה הזו הייתה אחת הוועדות שהעזה לגעת במחירי הקבורה וגם אנוכי יחד עם חברי חבר הכנסת גפני עשינו עבודה שלא נעשתה אף פעם.

<שר דתות דוד אזולאי: אם יש היום איזשהו מחירון על קבורה זה היה מאותה תקופה, יש דברים שהשתנו ויכול להיות שצריך לשנות את זה.

<שר דתות דוד אזולאי: זה נושא שצריך לטפל בו, אסור להזניח אותו, לקחתי את זה על עצמי.

דוד אמסלם: רציתי לדעת מה עמדתך האישית.

דוד אמסלם: לאן אתה רוצה לקחת את זה?

דוד אמסלם: אני מניח שיש חקיקה שהתחילה.

דוד אזולאי: השאיפה שלי היא להגיע למצב שאזרח, לא עלינו, שקרוב משפחתו נפטר, צריך לעשות פעולה אחת בלבד, להרים טלפון למוקד מסוים, להגיד שיש נפטר ומעבר לזה לא להתעסק עם שום דבר.

דוד אזולאי: זו השאיפה שלי וזה הכיוון שלי.

דוד אזולאי: כמו שאזרח רואה תאונת דרכים, מרים טלפון למשטרה, או אזרח שרואה שריפה ומרים טלפון לכיבוי אש, אני רוצה להגיע לאותו מצב שיהיה מספר של 3,4 ספרות, האדם יתקשר למוקד ובזה הוא גמר את תפקידו.

דוד אזולאי: זו הכוונה שלי, את זה אני מתכוון לעשות, אני מקווה להיות איש בשורה בנושא.

דוד אזולאי: מי שמכיר את הנושא מקרוב יודע שאדם בשעת צערו נמצא במצוקה קשה ביותר וזה לא הרגע שהוא צריך לעמוד ולטפל מול כל מיני גורמים.

דוד אזולאי: יש מקומות שעונים בסבר פנים יפות ונותנים שירות טוב.

דוד אזולאי: ישנם מקומות שלא תופסים אותם, הטלפון לא זמין, המון דברים.

דוד אזולאי: אבל אדוני היושב-ראש, זו השאיפה, זה הרציונל שלי.

דוד אזולאי: הגעתי למסקנה הזו אחרי שקראתי את פניות הציבור במשרד.

דוד אזולאי: מי שמכיר אותי יודע כמה אני רגיש לפניות הציבור.

דוד אזולאי: כשראיתי את הפילוח של הפניות, חלק גדול של הפניות היה בנושא בתי עלמין או קבורה.

דוד אזולאי: שלא תבינו לא נכון, אנשי חברת קדישא עושים מלאכת קודש ואת עבודתם נאמנה.

דוד אזולאי: לא תמיד זו השפה המצויה בין בני המשפחה לבין אנשי חברת קדישא.

דוד אזולאי: זה בשעת כעסו לא שומע, ההוא מבחינתו זו שגרה וככה יוצאים כשכולם נפגעים.

דוד אזולאי: החלטתי לאמץ את הנושא הזה ואני מקווה שנהיה בו אנשי בשורה.

עליזה לביא: הבעיה שכל חברת קדישא לוקחת לעצמה דין בכל מיני דברים, החל מהספדים, ממשיך בחלוקות גברים ונשים.

עליזה לביא: אלו חברות פרטיות ורבנים מקומיים מנהלים, מה התכנית שלך?

דוד אזולאי: לכן אמרתי שכרגע רק התחלתי לחשוב על הנושא, עוד לא הגעתי לשפת המעשה.

דוד אזולאי: בראיה שלי, זה מה שאני רוצה.

דוד אזולאי: את יודעת איך משרדי ממשלה עובדים, אני מקווה שנגיע למקסימום בעניין הזה.

דוד אזולאי: השאיפה שלי שבכל פעם שיש פטירה צריך לחייג למוקד ובזה המשפחה יצאה מהתמונה.

דוד אזולאי: את השאר יעשו אותם אנשים שיושבים במוקד.

דוד אזולאי: יחברו את האמבולנס, את הרב המספיד ואת מקום הקבורה.

רחל עזריה: לדעתי חברת הכנסת לביא שאלה על המדיניות לגבי הספדים, למשל הספדים של נשים.

רחל עזריה: ספרה לי אישה שבבית העלמין אמרו לה לא לקרוא, שהרב יקרא במקומה והיא שאלה מה הוא יגיד "אבא, אני מתגעגעת אליך, תחסר לי"?

רחל עזריה: זה נושא שצריך להכניס בתוך כללי התנהגות.

עליזה לביא: שלא יהיה מצב שכל רב מקומי, או מישהו שיגדיר את עצמו כאחראי חלקה כזו או אחרת, ייקח דין לעצמו.

עליזה לביא: אנשים נמצאים בשעת צער ואי-אפשר להפוך את זה משום שההלוויה לא תחזור.

רחל עזריה: ואלה כאבי לב שנשארים לנצח.

דוד אמסלם: הייתי מציע לא לשים זום על הדברים הפרטניים, כדאי שנביא נושאים עקרוניים לתשומת לבו של השר.

דוד אמסלם: אמרת נכון לגבי המחירים.

יואל רזבוזוב: נושא עקרוני הוא הקבורה האזרחית שטפלתי בו בכנסת הקודמת.

יואל רזבוזוב: יש בעיה ואנחנו רואים לפי המספרים שיש כ-1,200 נפטרים ורק 16 בתי עלמין מורשים ולפי הנתונים שלי זה עוד פחות.

יואל רזבוזוב: לפי הנתונים יש כ-300,000 עולים שלא מוגדרים על-ידי משרד הפנים כיהודים.

יואל רזבוזוב: זאת אומרת שאם הם רוצים להיקבר בזוגות, כי כל חייהם חיו ביחד, תחשבו על איזה מספרים אנחנו מדברים.

עליזה לביא: הצעה לסדר, אולי ברשותך נייחד ישיבה מיוחדת לנושא הקבורה.

עליזה לביא: גם בעקבות הקבורה של התינוקות והסערה הציבורית שהייתה בנושא.

עליזה לביא: יש המון נושאים לדון בעניין.

דוד אמסלם: בוא ניתן לשר ללמוד את הנושא.

דוד אמסלם: עוד כמה חודשים, כשזה יהיה בשל יכול להיות נקיים ישיבה בנושא.

דוד אזולאי: חברת הכנסת לביא אני רוצה לומר לך שבכל משרד נותנים 100 ימי חסד, פה אפילו שבוע ימים לא קבלתי.

דוד אמסלם: אני לא נכנס לסידורי הקבורה, אני בטוח שתתעסק בזה ותנסה לשפר את זה ככל יכולתך.

דוד אמסלם: הייתי מציע שתשים זום על נושא האחזקה השוטפת של בתי העלמין.

דוד אמסלם: נדרשתי בעיריית ירושלים להיכנס לבתי עלמין הרבה פעמים כי זה היה ביזיון איך זה נראה.

דוד אמסלם: אני מציע שתנסה להיכנס גם לנושא הזה ולהסדיר אותו מול חברות קדישא בירושלים.

דוד אמסלם: במעלות, כשיש חברת קדישא אחת אין בעיה, בירושלים יש כ-18.

<קריאה: 11.

דוד אמסלם: פעם היו 18 כנראה עשו איחוד.

דוד אמסלם: אני מתחבר למה שאמר כבוד השר, כל מי שעוסק בנושא הקבורה הם אנשים מאוד מיוחדים, אנשי חסד ללא ספק.

דוד אמסלם: רק צריך להסדיר את כל המעטפת.

דוד אזולאי: היות שנכנסנו כרגע לנושא הקבורה, אני אבקש מהמנכ"ל, עורך-דין עודד פלוס שיתייחס לכל תכנית הקבורה.

<עודד פלוס: אני אתן רקע על עצמי כדי שתבינו את האוריינטציה ממנה אני מגיע.

<עודד פלוס: אני בא מתחום השלטון המקומי, שמשתי במשך 22 שנה יועץ משפטי של רשויות מקומיות, עיריות.

<עודד פלוס: הייתה לי גם זכות להיות יועץ משפטי בקרית ביאליק 6 שנים.

<עודד פלוס: אני בין אלה שהקימו את העיר אלעד, את מודיעין עלית.

<עודד פלוס: הרבה רשויות במגזר הערבי.

<עודד פלוס: המקום האחרון שטיפלתי בו באופן אינטנסיבי זה הקמה של העיר חריש.

<עודד פלוס: שם הייתה לי הזכות לפגוש את יושב-ראש הוועדה שבא לסייע לנו, זו משימה מאוד מורכבת.

<עודד פלוס: אני חושב שהניסיון והיכולות שצברתי שם אמורים להיתרגם לכל הפעילות של המשרד.

<עודד פלוס: בהרבה דברים שאני נתקל בהם עכשיו, בסך הכול שבועיים בתפקיד, אני רואה שהמנגנון של הרשויות המקומיות יחסית הרבה יותר משוכלל מהמנגנונים שאני פוגש פה, אם אלה מועצות דתיות ואם אלה עבודות פיתוח, שגם בהם התעסקתי, שקשורות או במבנה דת, או בבתי עלמין, או בדברים מהסוג הזה.

<עודד פלוס: אני רוצה לומר כמה מילים בנושא הקבורה שאני מבין שמעניין פה את החברים.

<עודד פלוס: לאנשי הקבורה יש חלום רטוב.

<עודד פלוס: אני אפנה אתכם לשקף הבא כדי שתראו כמה גופים, ארגונים ומשרדים מתעסקים בקבורה: הביטוח הלאומי, משרד הבריאות, משרד הדתות, רשויות מקומיות, מנהל מקרקעי ישראל, משרד הפנים.

<עודד פלוס: החלום שלהם הוא לייצר רשות קבורה שתטפל בכל הנושאים.

<עודד פלוס: אנחנו חושבים שאם נציב את היעד הזה ונסמן לנו יעד של רשות קבורה, לא נפתור את הבעיות כי המהלך הזה הוא מהלך ארוך ומורכב.

<עודד פלוס: נכון להיום כל עניין הקבורה מוסדר בכמה סעיפים בחוק שירותי הדת היהודים.

<עודד פלוס: למרות שהבעיה מאוד אקוטית, הלבישו על חוק שירותי הדת היהודים עגלה מאחור.

<עודד פלוס: אם אני זוכר, גם לכבוד השר היה חלק חשוב בזה לגבי כל ההסדרה של המחירים שאפשר לגבות לקבר בחיים.

<עודד פלוס: אז התקבלה החלטה במשרד לקחת את הנושא הזה וליזום חוק קבורה חדש.

<עודד פלוס: אם תרצו, נמצא אתנו סמנכ"ל המשרד משה דגן שמכיר את זה לפני ולפנים, אנחנו בוודאי לא הצלחנו בזמן הזה להיכנס לכל הפרטים.

<עודד פלוס: המגמה היא לבצע יחידת הסדר מהשלב הראשון עד הקבורה עצמה.

<עודד פלוס: חברות הכנסת עזריה ולביא העלו נקודות שונות.

<עודד פלוס: אין ספק שבנקודות האלה כמו הספד נשים, אנחנו חייבים לייצר איזונים.

<עודד פלוס: ברור שלדבר הזה יש כל מיני גישות.

<עודד פלוס: רק השבוע היה דיון בבג"צ לגבי הנושא של הפרדה בבתי עלמין.

עליזה לביא: בג"צ פסק חד משמעית.

עליזה לביא: אבל זה לא מחזיר אחורה, ב-2011 הייתה הפניה.

דוד אמסלם: הדיון לא על זה.

דוד אמסלם: תסיים את דבריך וניתן לשר לסיים את הסקירה שלו.

<עודד פלוס: גם הבג"צ בנוי על מערכת איזונים.

<עודד פלוס: לגבי חוק הקבורה, כרגע הוא נמצא בשלב של הפצה לציבור, נביא אותו, הדיון יתקיים פה ותוכלו לבחון ולהביע דעה על כל סעיף ונשוא, לראות אותו לפרטים.

דוד אמסלם: תודה.

דוד אמסלם: אני מאחל לך הצלחה.

דוד אזולאי: מחלקת נישואין ורבנים – מדובר על כ-34,000 איש בשנה שנזקקים לרישום נישואין ועושים את זה בתוך 135 לשכות אחרות.

עליזה לביא: אפשר לקבל נתונים אחורה?

עליזה לביא: זה עולה או יורד ביחס לשנים קודמות?

דוד אזולאי: אין בעיה.

דוד אזולאי: אני אבקש שיעבירו לך את הנתונים.

דוד אזולאי: לגבי רבנים - ישנם היום 484 רבנים מכהנים לפי הפירוט הבא: רבני עיר כ-108 רבני עיר, חסרים כ-17 רבני ערים, אני מכיר קצת יותר.

<תומר רוזנר: הקפאת המנויים.

דוד אזולאי: אתה מדבר על רבני התיישבות.

דוד אזולאי: כן, בוטלה ויש כבר מינויים.

דוד אזולאי: רבני שכונה יש 135, רבנים אזוריים-60, רבני ישוב-181, כשאני אומר רבני ישוב הכוונה למושבים וישנם 21 רבנים יוצאי אתיופיה ו-51 קייסים.

דוד אזולאי: אנחנו מיד נגיע גם לכל הנושא של האתיופים.

דוד אזולאי: מערך הכשרות מופעל על-ידי הרבנות הראשית והמשרד לשירותי דת, באמצעות המועצות הדתיות וכמובן הרבנות הארצית לכשרות והרבנות המקומית.

דוד אזולאי: נהלי הכשרות הם נהלים הלכתיים בפיקוח הרבנים המקומיים והרבנים הראשיים לישראל שעושים את העבודה.

דוד אזולאי: ישנו דין ודברים על תעודות כשרות כאלה ואחרות, לא ניגע בזה עכשיו.

דוד אזולאי: אגף שירותי דת לבני העדה האתיופית - היות והנושא הזה היום לצערי הרב בכותרות, אז אני רוצה שידעו כולם שבמשרד הדתות יש תקציב בשנת 2014 על סך 9,860,000 ₪ רק לטובת העדה האתיופית, שזה אומר רבנים, קייסים ופעולות אחרות שהאגף עושה למען יהודי אתיופיה.

דוד אזולאי: קורס משגיחי כשרות, קורס בלניות, קורס שחיטה, קורס לגישור כללי וגישור משפחתי לרבנים, קורס מחשבים.

דוד אזולאי: האגף מקיים גם ימי עיון.

דוד אזולאי: גם פה זו בעיה כואבת.

דוד אזולאי: אמנם נשמע לכאורה תקציב גדול אבל 90% מהתקציב הזה הולך לשכר לרבנים ולקייסים וכ-10% הולך לשאר הפעולות שפרטתי.

דוד אזולאי: מערך הגיור - היה במשרד ראש הממשלה, עבר אלינו ואנחנו מקווים שבמסגרת ההסכמים הקואליציוניים נחזיר אותו חזרה למשרד ראש הממשלה.

דוד אזולאי: זה במסגרת ההסכם הקואליציוני, לא אתה ולא אני קבענו את זה, מי שקבע יודע למה, אבל אין לי בעיה עם זה , אם זה מה שנקבע אני מקבל את זה.

דוד אזולאי: הרבנות הראשית - נושא כאוב מאוד.

דוד אזולאי: סך הכול כ-80 עובדים, מערך הרבנות פרוש על כל הארץ ומספר העובדים נמוך מאוד לדעתי.

דוד אזולאי: גם כל היחס לרבנות הראשית הוא יחס שלדעתי צריך להשתנות כי אנחנו דורשים מהרבנים הראשיים אחריות גדולה מאוד על כל הארץ ולא תמיד יש להם את כל הכלים לפעול במסגרת אותה אחריות הנדרשת מהם.

דוד אזולאי: בהתאם לחוק הרבנות הראשית לישראל תפקידיה של מועצת הרבנות הראשית הם לתת תשובות וחוות דעת בענייני הלכה למי שמעוניין.

דוד אזולאי: פעולות לקירוב הציבור לערכי תורה ומצוות.

דוד אזולאי: מתן תעודות הכשר וכשרות.

דוד אזולאי: מתן כשירות לכהן כדיין לפי חוק הדיינים.

דוד אזולאי: מתן כשירות לכהן כרב עיר.

דוד אזולאי: מתן כשירות לרב לכהן ומינוי רבנים רושמי נישואין.

דוד אזולאי: כל פעולה הדרושה לביצוע תפקידיה על-פי כל דין.

דוד אזולאי: לרבנים יש אחריות בכל הנושא הזה של הסמכת דיינים והסמכת רבנים.

דוד אזולאי: זה התפקיד של הרבנים הראשיים, כאשר החלוקה בין הרבנים היא נשיא בית הדין הגדול והרב השני הוא הרב הראשי לישראל שעוסק בשאר התחומים.

דוד אזולאי: המרכז הארצי לפיתוח המקומות הקדושים - עד 2013 המרכז למקומות קדושים היה במשרד התיירות.

דוד אזולאי: מאז הוא עבר למשרד לשירותי דת ואני מברך על כך ומקווה שגם פה נעשה שינויים טובים בעזרת השם, לטובת כלל עם ישראל.

דוד אמסלם: המקומות הקדושים לפי תפיסתי מתחלקים לשני חלקים: אחד זה הניהול השוטף שלהם והשני הוא אחזקה והשיפוץ שלהם.

דוד אמסלם: יש לכם בתוך המשרד גוף שיכול לטפל בנושאים הפיזיים, ההנדסיים?

דוד אזולאי: לא.

דוד אזולאי: יש תקציב, באמצעות התקציב הדל של המוקמות הקדושים - - -

דוד אמסלם: אני מדבר כרגע כזרוע מבצעת.

דוד אזולאי: אין.

דוד אמסלם: אז איך תעשו את השיפוץ?

דוד אזולאי: אין היום בתוך האגף למקומות קדושים צוות תחזוקה.

דוד אמסלם: אני לא שואל סתם את השאלה.

דוד אמסלם: בסופו של דבר נושא האחזקה והטיפול הם נושאים הנדסיים שיש אתם התמקצעות.

דוד אמסלם: ישנן חברות ממשלתיות אחרות שזו ההתמחות שלהן.

דוד אמסלם: אני מציע, שבכפוף ליעוץ משפטי כזה או אחר, תתחברו לחברה ממשלתית שזה התחום שלה וכשתרצו לבצע, היא תבצע את זה עבורכם.

דוד אמסלם: כשאתם תוציאו החלטה, יהיה מי שיעשה אתה.

דוד אמסלם: אני מכיר מספיק גופים שיש להם כסף, אגב, היה כאן דיון לפני כמה ימים, גוף עם עשרות מיליוני שקלים שלא עשו אתם כלום כי לא היה מי שיעשה, לא ידעו איך לעשות.

דוד אזולאי: אני אבדוק את זה.

דוד אזולאי: משפט מסכם כדי לסבר את האוזן של הנוכחים, ישנה מחלקה לפניות הציבור במשרד הדתות.

דוד אזולאי: בשנת 2014 קבלנו כ-13,000 פניות בחודש.

דוד אזולאי: מתוך האתר של המשרד כ-2,000 פניות, מהמוקד הטלפוני כ-10,000 פניות וכ-1000 פניות בדואר מיילים או פקסים.

דוד אזולאי: הפילוח הוא: 19% לגבי קבורה.

דוד אזולאי: נישואים-32%.

דוד אזולאי: מבני דת-8%.

דוד אזולאי: כל מיני נושאים אחרים כמו מלגות לאברכים-46% ונושאים כלליים כמו מידע על נישואים בריתות או קבורה הם כל השאר.

דוד אמסלם: זה יוצא יותר מ-100% אבל לא משנה.

דוד אמסלם: ..

דוד אמסלם: תודה רבה על הסקירה, שמחתי לשמוע אותה.

דוד אמסלם: לא ידעתי על חלק מהדברים ומן הסתם גם חלק מחברי.

דוד אמסלם: משה דגן, סמנכ"ל בכיר לשירותי דת בבקשה.

<משה דגן: עלה הנושא של חוק הקבורה, אז הייתי רוצה לציין שהצעת החוק הזו הופצה כתזכיר להערות הציבור.

<משה דגן: אנחנו נמצאים בשלב של גיבוש הצעת החוק לאור ההערות.

<משה דגן: בכמה מילים, החוק הזה כולל את הנושא של הסדרת התעריפים.

<משה דגן: סעיף 14א' רבתי לחוק שירותי הדת היהודים הסדיר כמו שאמר המנכ"ל את התעריפים לקבר בחיים והשאיר את הנושא של חלקות חריגות ובתי עלמין סגורים השאיר ללא הגבלת תעריף וזה מה שיצר מצב של התמסחרות בתחום הקבורה.

<משה דגן: אני מניח שחלק

<משה דגן: כם שמעתם על מערך המעצרים שנעשה בירושלים בעקבות כל הסיפור הזה.

<משה דגן: זה תחום מאוד בעייתי כיוון שאנחנו נמצאים במצב של מצוקת קרקעות, בעיקר באזורי הערים הגדולות, שם אנחנו קוברים בשיטת הקבורה הרוויה ויש מעט מאוד חלקות שדה.

<משה דגן: לכן החלקות שדה הללו נמכרות במחירים מופקעים והחוק הזה בא להסדיר את כל הנושא של התעריפים לחלקות בבתי עלמים סגורים.

<משה דגן: בין היתר גם הסדרת תעריפי חו"ל שזה גם נושא שלא מוסדר בחוק היום.

<משה דגן: עיגון זכויות הנפטר, סעיף 14א' לא נמצא באף מקום.

<משה דגן: יש גם את חוק בריאות העם, גם את חוק ביטוח לאומי סעיף 266 וגם את תקנות הביטוח הלאומי, אף אחד לא מדבר בדיוק על זכויות הנפטר ובני משפחותיהם, אז גם הנושא הזה מוסדר.

<משה דגן: הנושא של השירותים שגוף הקבורה צריך לתת.

<משה דגן: הנושא של הובלות הנפטרים הוא גם נושא פרוץ שהחברות הפרטיות נכנסו לוואקום הזה וגם אותו אנחנו מסדירים.

<משה דגן: נושא אחרון הוא מתן כלי אכיפה מתאימים כדי לאכוף את תנאי הרישיון לקבורה.

ירון מזוז: ברשות כל החברים, כבוד השר דוד אזולאי, יושב-ראש הוועדה, עודד שהיה היועץ המשפטי שלנו, של העירייה בקרית ביאליק.

ירון מזוז: הגיע אלי היום דבר שערורייתי, בעיריית קריית מוצקין, שאני כידוע נציג המחוז שם, יש לנו ממונה שהגיע בשנת 2010.

ירון מזוז: הוא מקבל 200,000 שקל בשנה אבל כמעט ולא מגיע למועצה הדתית.

ירון מזוז: שני הרבנים שם מקבלים קהל בבית, דבר שערורייתי של מאות אלפי שקלים.

ירון מזוז: אין טיפולים במקוואות, אין שום דבר.

ירון מזוז: לפי מסמכים שהראו לי, הממונה מבקש שהמזכירה תגיע לתחנת רכבת בתל-אביב ותעביר לו את הצ'ק, שזה עוד יותר שערורייתי.

ירון מזוז: אני מבקש שכבוד השר והמנכ"ל ייקחו את זה לתשומת לבם כי זה מחייב פתרון מידי.

ירון מזוז: העירייה מעבירה כל שנה 1,200,000 למועצה הדתית ומה שקורה שם, זה מתנהל כמו, לא הייתי מכנה את זה כחנות מכולת, אבל כל מי שסובל זה הציבור הממלכתי דתי וכמובן גם החילוני שבא בברית הנישואין, בא למקוואות.

ירון מזוז: אני מבקש מכבוד השר ומהחברים שיושבים פה, לאפשר לעירייה לבצע הרכב במידי על-פי התקנון שיש שם, לפי הרכב חברי מועצת העיר ולהחזיר עטרה ליושנה בקריית מוצקין.

ירון מזוז: תודה.

ירון מזוז: אני מצטער שאני צריך ללכת, יש לי פגישות במשרד.

יואל רזבוזוב: בהמשך לדברי השר, אני גם חושב שצריך לעשות סדר במועצות הדתיות.

יואל רזבוזוב: כמו שאמרת, 90% הולך למשכורות ורק 10% לפעילות.

יואל רזבוזוב: אני יכול להגיד שיש ציבור חילוני שבכלל לא משתמש בשירותים האלה וכשהוא משתמש בשירותים של המועצות הדתיות הוא משלם על זה כסף והרבה כסף.

יואל רזבוזוב: עשינו חישוב, רישום נישואין, פתיחת תיק והכול ביחד עולה 1,121 ₪.

<קריאה: אולי זה המחיר אצל צהר.

יואל רזבוזוב: זה עלה בדיון האחרון, 700 ₪ זה רק לפתיחת התיק.

יואל רזבוזוב: אמרתם שאנחנו מגיעים למצב הזה במשרד החינוך ובצבא שיש 90% למשכורות ו-10% לכל השאר, אבל בצבא ובמשרד החינוך 100% מהאזרחים משתמשים ובשירותי הדת לא כל ה-100%.

יואל רזבוזוב: יש סבסוד של הרשויות המקומיות, יש סבסוד של המדינה, אנחנו נותנים הרבה כסף לכן אני חושב שחשוב לעשות שם סדר.

יואל רזבוזוב: דוגמה אחת שיש שם כסף היא מה שסגן השר נתן, יש עוד הרבה דוגמאות, אין שם סדר, יש כסף שהולך ואף אחד לא יודע לאן.

עליזה לביא: אני מברכת על הדיון ואני רוצה לברך אותך אדוני השר.

עליזה לביא: אתה צודק, מגיעים לך 100 ימי חסד ואפילו יותר נוכח המצוקה ההולכת וגוברת בשירותי הדת במדינת ישראל.

עליזה לביא: הדוגמה של 90%-10% משקפת את אי שירותי הדת במדינת ישראל ובתוך ה-10% האלה רואים כל-כך הרבה בעיות.

עליזה לביא: אז קודם אני רוצה לחזק את ידיך וכמובן את ידי המנכ"ל שמינית רק לפני שבועיים.

עליזה לביא: באנו לתקן.

עליזה לביא: כולנו באנו לתקן.

עליזה לביא: המקום הזה, גם של שירותי הדת וגם של רישום לנישואים ובדברים שהיו בבוקר, אולי זו ההזדמנות להבהיר לגבי רבני צהר.

עליזה לביא: הכסף של רבני צהר עובר לא לארגון צהר, בוא נעמיד דברים על דיוקם.

עליזה לביא: דמי האגרה של הזוג הולך למועצה הדתית.

עליזה לביא: אני רוצה להבהיר את העניין הזה כי כל הנושא של פתיחת אזורי רישום והבחירה, בסופו של יום מביאה יותר זוגות לבחור במסלול ההלכתי דתי, ואת זה רובנו סביב השולחן הזה מעוניינים.

עליזה לביא: פתחנו ב-100 ימי חסד לכולם, ראוי שכולנו נבוא ונלמד.

עליזה לביא: אני רוצה לבקש שני דברים מאדוני יושב-ראש הוועדה, אני חוזרת על הבקשה לקיים דיון בנושא הקבורה, קבורת עוברים, עולים חדשים וכל הנושאים שעולים מזה.

דוד אמסלם: שיגיע החוק נדון על זה.

עליזה לביא: לפני החוק, אם אפשר עוד לפני הפגרה הזו.

דוד אמסלם: לא לפני הפגרה.

דוד אמסלם: אנחנו מבינים את החשיבות.

עליזה לביא: בקשה נוספת, נושא שווי מעמדן של בנות המדרשה ברישום לנישואים.

עליזה לביא: מה שקורה הוא שלתלמידי ישיבה יש תעריף אחד ובנות המדרשה משלמות מחיר מלא.

עליזה לביא: בני ישיבה מקבלים הנחה של 40% בעוד בנות המדרשה לא.

עליזה לביא: אם אפשר לתת מענה לסוגיה הזו.

עליזה לביא: את שאר הדברים אעביר בצורה מסודרת אני יודעת שהשעה דוחקת.

עליזה לביא: תודה אדוני היושב-ראש.

רחל עזריה: אני גם רוצה לברך שר הדתות על כניסתו למשרד.

רחל עזריה: אני מברכת גם על קיום הדיון למרות שלכאורה זה מה שכבר היה אבל זה מאוד חשוב להתחיל כך את המושב.

רחל עזריה: נושא שהייתי שמחה לקבל עליו תשובות זה נושא המקוואות.

רחל עזריה: ה-70 מיליון ₪ לבניית מקוואות מבורך מאוד, השאלה מה קורה עם השיפוץ?

<קריאה: זה כולל שיפוץ.

דוד אזולאי: אני אענה לך על זה.

רחל עזריה: אני אשמח לקבל תשובה.

רחל עזריה: העניין הוא שבגלל שמקוואות הם עם הרבה מים, מהר מאוד הם מתבלים ובמצב מאוד לא נעים ורשויות מקומיות מתקשות לממן את זה הרבה פעמים.

רחל עזריה: עסקתי המון בעיריית ירושלים על הגדלת תקציב שיפוץ המקוואות.

רחל עזריה: הנושא הזה הוא על חוויית הטבילה.

רחל עזריה: אני אשמח אם נוכל לקיים על זה דיון.

רחל עזריה: יש הרבה כעס והתמרמרות של נשים.

רחל עזריה: מכיוון שזו חוויה כל-כך אינטימית בסיטואציה כל-כך מורכבת יכול להיות שנוכל להוציא הנחיות ולהקל על נשים בנושא הזה.

דוד אמסלם: הייתי מציע לך לקבוע פגישה אישית עם השר ולדבר אתו על הסוגיה הזו לא במסגרת הוועדה.

רחל עזריה: יש הרבה נשים שפעילות בנושא הזה.

דוד אמסלם: את יכולה להביא אתך עוד כמה אנשים, אין בעיה.

רחל עזריה: נשמע מה כבוד השר עונה ונראה.

אורי מקלב: תודה רבה אדוני היושב-ראש אני גם מאחל לך להתקדם לשר מיושב-ראש ועדת הפנים.

אורי מקלב: זה לא סתם, מקדמים רק אנשים שבאמת השקיעו ומי שמכיר את השר דוד אזולאי מיד מוקיר אותו, אתה איש בשורה למשרד.

אורי מקלב: כבשת אותו בסערה, צללת עמוק לתוך הפעילות, גם אם אתה מבקש 100 ימים של חסד אתה כבר פועל ועושה וכבר מרגישים את רישומך.

אורי מקלב: זה דבר שהוא מתוך כישוריך האישיים אבל גם מניסיונך כיושב-ראש ועדת הפנים והפעילות הציבורית שלך.

אורי מקלב: אתה מגיע עם ידע רב, לא צריך ללמוד את הנושאים.

אורי מקלב: אולי יש לך צורך להכיר את המשרד אבל לא ללמוד את הנושאים כי הם כבר מוכרים לך.

אורי מקלב: אתה איש שיודע לקבוע מדיניות ולהוליך תהליכים וגם האדמיניסטרציה מצוינת אצלך.

אורי מקלב: מה שחשוב במיוחד, אתה איש של הציבור, מודע לפניות הציבור ולחלק החברתי ולחלק של השירות, שם אתה מוכן ללכת עד הקצה.

אורי מקלב: אני יודע שזה חשוב לך ואני חושב שזה חלק מהסוד של שיפור הדימוי.

אורי מקלב: לא הייתי אומר בשינוי הדימוי, אבל בהחלט שיפור הדימוי.

אורי מקלב: יש מה למתג אותו יותר, המשרד סבל במשך שנים מדימוי לא טוב.

אורי מקלב: בשנים האחרונות נעשו מהפכים בהתנהלות, מהפך בשירות שהמשרד נותן.

אורי מקלב: אני לא יודע אם יש עוד משרד שעבר בתקופה קצרה מהפכים כאלה.

אורי מקלב: הנושאים שעל פרק מעניינים כמעט את כל מדינת ישראל, יש דימוי שזה מעניין רק את האנשים שהם צרכני דת, לפעמים גם מכוח החוק מדובר ברוב האנשים וגם בגלל הדרישה בנושא של קבורה, נישואים, כשרות, מקוואות, מבני דת, מגוון נושאים שהמשרד מטפל ויש הרבה מה לעשות בכל מקום.

אורי מקלב: כמובן שצריך להתאים את הפעילות שלכם להתחדשות שקורית היום.

אורי מקלב: דברתי אתך קודם על תעריפי המקוואות, אתה העלית את הנושאים של תעריפי המים.

אורי מקלב: אני חושב שזה גם חלק משיפור השירות, או הפיכת המשרד לחברתי יותר.

אורי מקלב: דבר נוסף, נושא קבורת השדה.

אורי מקלב: הקמת צוות, כחלק מההסכמים הקואליציוניים לבדוק את הנושא של קבורת השדה.

אורי מקלב: יש מצוקה מאוד גדולה, דרישה גדולה לציבור מסוים, איך זה יעשה ומה יעשה זה החלק המקצועי.

אורי מקלב: אבל מה שאמרת, התופעות שהיו מסביב לזה, כמו שנאמר בארמית, לא העכבר גונב אלא כשיש חור, הוא נמצא שם.

אורי מקלב: המצוקה הגדולה שיש, הדרישה מול החוסר שיש, זה גרם לתופעות השליליות והפליליות.

רחל עזריה: אני אשמח לדעת מה העניין עם הציבור שמעונין בקבורת שדה?

אורי מקלב: הדרישות היום של ועדת התכנון הוא ציפוף מאוד גבוה של קבורה בתוך דונם.

אורי מקלב: זה מביא את חברות קדישא לעשות קבורות אלטרנטיבות כמו בקומות או קבורה רוויה.

אורי מקלב: זה שונה למי שמנהג אבותיו במשך דורות, שנהפך גם לחלק מההלכה וממורשת המשפחה או כאלה שרואים את זה כהקפדה ומצוואות ובקשות של נפטרים להיקבר קבורת שדה, אין להם מקום, אין את האפשרות בעניין הזה וזה נמנע מהם.

רחל עזריה: נראה לי שכולם מעדיפים קבורת שדה, לא?

אורי מקלב: אם כולם אז אדרבה, הזעקה יותר גדולה.

אורי מקלב: אני אומר, ממה נפשך?

רחל עזריה: אני בעד נאסף אל אבותיו.

אורי מקלב: אם זה כולם, אז עד כמה אנחנו לא מאפשרים?

אורי מקלב: בין גדרה לחדרה לא ראיתי שמונעים בנייה צמודת קרקע על אף שיש מצוקת קרקע מאוד גדולה.

אורי מקלב: יודעים לאזן בין הדברים, יכול להיות שצריך למצוא את האיזון הנכון בעניין הזה.

אורי מקלב: נקודה נוספת, הנושא של חלקת קבר בחיים.

אורי מקלב: בן זוג שרוצה לקנות עבורו קבר, אחרי שבן זוגו נפטר והוא רוצה להיקבר לידו, צריך לשלם על זה סכומים מאוד גבוהים שאי-אפשר לעמוד בהם.

אורי מקלב: אני מבין את הבעייתיות מצד אחד, שאולי זו דרישה גבוהה להחזיק קבר 40 שנה.

אורי מקלב: אבל זה דבר הכי אלמנטארי אם אדם נפטר אחרי גיל 70, לא יכול להיות שלא יוכלו לשמור לבן זוגו והוא יצטרך לשלם על חלקת קבר לעצמו.

אורי מקלב: זה דבר אנטי חברתי, אנטי אנושי ופוגע ברגשות.

אורי מקלב: בזה אני מסיים, אני מאחל לך ולכל הצוות שבחרת הצלחה.

דוד אמסלם: תודה רבה.

דוד אמסלם: נשמע את שאר הדוברים ואחר כך השר יענה לכולם.

דוד אמסלם: יהודה ולד בבקשה.

<יהודה ולד: נקודה שהשר העלה זה היחס לרבנות הראשית.

<יהודה ולד: אנחנו עדים בתקופה האחרונה לטענות רבות כנגד הרבנות הראשית, דבר שגרם לכל מיני גופים לנסות לפזר את הסמכויות של הרבנות.

<יהודה ולד: אחד מתעסק בכשרות, אחד רוצה לקחת את הגיור, אחד רוצה לקחת את הנישואים.

<יהודה ולד: אין גוף דומה לזה במדינה.

<יהודה ולד: ניקח את משטרת ישראל לדוגמה, אם יש בעיות בגוף הזה, אני מתאר שלא יהיה גוף אחר שיגיד שהוא מכניס אנשים לכלא, או אוכף לבד את הנהיגה בכבישים.

<יהודה ולד: אחד הדברים שעומדים לפתחך כבוד השר לדעתי זה חיזוק המעמד של הרבנות הראשית, של הראשון לציון.

<יהודה ולד: אין מנכ"ל לרבנות הראשית.

דוד אזולאי: הערת ביניים, תבדוק מה תפקידו של המפכ"ל ומה תפקידו של הסמפכ"ל.

דוד אזולאי: ההשוואה לא הייתה טובה.

<יהודה ולד: אני מדבר מצד הגוף הממלכתי, שאנחנו צריכים שכל ענייני הדת במדינה יהיו תחת גוף ממלכתי אחד והרבנות הראשית, ביחד עם המשרד לשירותי דת צריכה להיות הגוף שמרכז את הדברים האלה.

<יהודה ולד: לא יוכל להיות הסמכויות יתפזרו בין כל מיני אנשים שונים.

אורי מקלב: למשל שהרשות למקומות הקדושים עברה למשרד לענייני דת בחזרה זה דבר חשוב.

אורי מקלב: צריך לראות שיש איגום של הסמכויות ולא ביזור.

דוד אמסלם: הוא מתכוון שהמשרד לענייני דת צריך לקבל לסמכותו את כל הנושאים האלה.

דוד אמסלם: זו גם דעתי.

דוד אמסלם: למשל אם הנושא עבר בגלל הסכם קואליציוני, זה דבר קצת תמוה.

<יהודה ולד: אני בא לחזק את זה שהכול צריך להיות תחת הרבנות הראשית והמשרד לשירותי דת.

<יהודה ולד: העליתי את הנקודה שכרגע לא נמצא מנכ"ל ברבנות הראשית ואני מקווה שתחתך הדברים יחזרו.

דוד אמסלם: תודה.

דוד אמסלם: עורכת דין קרן הורביץ בבקשה.

<קרן הורוביץ: שמי עורכת דין קרן הורביץ ממרכז רקמן לקידום מעמד האישה באוניברסיטת בר אילן.

<קרן הורוביץ: אני רוצה להעלות נקודה שאני חושבת שאפשר לעשות בה שינוי ובאופן מידי יחסית.

<קרן הורוביץ: אין נשים בהנהלת משרד הדתות.

<קרן הורוביץ: אין נשים בבתי הדין הרבניים.

<קרן הורוביץ: לפי נתונים של נתונים שירות המדינה, האגף לשוויון מגדרי, אין בהנהלת המשרד לשירותי הדת נשים וגם בדרגות הגבוהות עד 2012 לא היו נשים בכלל, ב-2013 רואים שינוי קטן 13% נשים בדרגות ניהוליות גבוהות.

<קרן הורוביץ: בהנהלת בתי הדין הרבניים המצב אפילו קשה יותר.

<עודד פלוס: יש סמנכ"לית.

<קרן הורוביץ: אני מדברת על דו"ח של נציבות שירות המדינה.

<קרן הורוביץ: אני חושבת שזה מקור אמין לנתונים.

<קריאה: אבל יש גם מציאות והיא לא כזו.

רחל עזריה: היא מראה באחוזים.

<עודד פלוס: את חייבת לראות, אני יושב רק עם נשים.

<קרן הורוביץ: אני חייבת לומר שנציבות שירות המדינה היא הגוף הרשמי שמפרסם את נתונים על נשים בשירות המדינה.

<קרן הורוביץ: אלה לא נתונים שאני אספתי, אלה נתונים משירות המדינה.

<קרן הורוביץ: השורה התחתונה היא שאפשר לעשות שינוי בהקשר הזה זה עניין של מדיניות.

<קרן הורוביץ: אפשר להכניס נשים בדרגים הניהוליים.

<קרן הורוביץ: אפשר להכניס נשים גם להנהלת בתי הדין הרבניים.

<קרן הורוביץ: אפשר למנות מנכ"לית קבועה, אפשר למנות עוזרות משפטיות.

<קרן הורוביץ: אפשר לעשות את זה, זה בידיך.

<שלמה בן עזרא: אני רוצה בשם רבני ההתיישבות לברך את השר.

<שלמה בן עזרא: השבוע נכנסנו לפגישה אצל המנכ"ל עודד פלוס והרגשנו רוח חיובית ונכונות לפתור את הבעיות למצוקת הרבנים בהתיישבות, של כל נושא ההתיישבות, כולל הבלניות כמו שהזכיר השר.

<שלמה בן עזרא: אנחנו רוצים לחזק את ידם ונאמר להם ברוכים תהיו.

דוד אמסלם: תודה רבה.

דוד אמסלם: הדוברת האחרונה לפני השר היא עורכת-דין ציפורת שימל.

<ציפורת שימל: שמי ציפורת שימל מ"אמונה" תנועת הדתית הנשית לאומית.

<ציפורת שימל: אני רוצה להתייחס בקצרה לכמה נושאים, למרות שביחס לחלוקה פה בין גברים לנשים מסביב לשולחן, אני חושבת שצריך לפחות להכפיל את הזמן שלי.

<ציפורת שימל: אני רוצה להתייחס בקצרה לשני נושאים: הראשון, דיבר עליו כבוד השר, הנושא שעלה בהסכמים הקואליציוניים לגבי העברת בתי הדין הרבניים ממשרד המשפטים למשרד הדתות.

<ציפורת שימל: אנחנו תוהים באותו הקשר לגבי השיקולים הענייניים שהצריכו את המעבר הזה.

<ציפורת שימל: הרי גם כבוד השר דיבר על כך שבתי הדין הדרוזים והשרעיים, שגם הם בתי דין דתיים, גם עוברים למשרד הפנים.

<ציפורת שימל: גם בית הדין לעבודה לא עובר למשרד התמ"ת.

<ציפורת שימל: כך שמבחינתנו לפחות, מערכת בתי הדין הרבניים נתפסת כמערכת של שפיטה.

<ציפורת שימל: ככזו, ועל מנת לחזק את התדמית הציבורית, כמו שדיבר עליה כבוד השר, מבחינתנו לא מדובר במערכת שהיא חוץ משפטית או על משפטית.

<ציפורת שימל: מערכת בתי הדין הרבניים היא מערכת משפטית וזה שהיא נתונה לרוחות פוליטיות מתחלפות לדעתנו זה יוצר את הפגיעה באימון שהציבור רוחש למערכת הזו.

<ציפורת שימל: המעבר הזה כפי שמדברים עליו, בסופו של דבר נותן את השירותים.

<ציפורת שימל: לגבי המשרד שמגדיר את עצמו כמשרד לשירותי דת, אנחנו יודעים שעל-פי חוק יסוד השפיטה, מי שנדרש למערכת בתי הדין הרבניים, הם לאו דווקא אנשים שבשום תחום אחר יגדירו את עצמם כאנשים שנזקקים לאותם שירותי דת.

<ציפורת שימל: על-פי החוק כל האזרחים, האזרחים היהודים של מדינת ישראל עוברים דרך מערכת בתי הדין.

<ציפורת שימל: לכן אנחנו לא רואים צורך להוציא את מערכת בתי הדין ממשרד המשפטים שבו הם נמצאים תחת הכנפיים שלו.

<ציפורת שימל: מילה אחת קטנה ביחס לנושא אחר, העלינו בקדנציה הקודמת את הנושא של שכר הבלניות ויזמנו דיון בוועדת הכספים בנושא הזה.

<ציפורת שימל: בכנסת הקודמת לא התקדם שום דבר מעבר לדיון הראשוני שהתנהל בעניין הזה ופנינו כמה וכמה פעמים בבקשה לדיונים נוספים.

<ציפורת שימל: מ-1975 לא השתנה ההסכם הקיבוצי.

<ציפורת שימל: תודה.

<יוסף יצחק שלוש: הרב יוסף שלוש, יושב-ראש הרבנים בהתיישבות.

<יוסף יצחק שלוש: אנחנו מברכים מאוד את כבוד השר על היבחרו.

<יוסף יצחק שלוש: הוא הוכיח את עצמו במשך השנים.

<יוסף יצחק שלוש: שמעתם פה סקירה נעימה, ברורה, בעדינות ובנחרצות.

<יוסף יצחק שלוש: שיצליח בתפקידו יחד עם המנכ"ל.

<יוסף יצחק שלוש: רציתי להעיר הערה שאף אחד לא העיר, אני אמנם יושב-ראש איגוד הרבנים בהתיישבות, אבל מדוע רבני השכונות, מזה 11,12 שנה לא מונו?

<קריאה: ברכה קטנה לכבוד השר, אני חושב שהוא הולך להיות המושיע של המשרד הזה.

דוד אזולאי: אענה בקצרה בשל הזמן הקצר שעומד לרשותי.

דוד אזולאי: עורכת הדין דברה על נשים.

דוד אזולאי: אני מביא לידיעתך שבהנהלת בתי הדין הרבנים, מנהלת המחלקה היא אישה, מנהלת המחלקת לפניות הציבור, מנהלת מחלקה לתנאי שירות דתיים.

דוד אזולאי: לגבי הנשוא של מינוי דיינים - - -

<ציפורת שימל: אני מבינה שאדוני קושר את הנושא של מינוי דיינים להעברת בתי הדין הרבנים.

דוד אזולאי: ציפיתי שאם בתי הדין הרבנים נמצאים במשרד המשפטים, שתהיה דאגה לדיינים בדיוק כמו לשופטים ולא ראיתי את זה.

דוד אזולאי: לצערי הרב, תקנים חסרים במשך שנים, לו היה בבתי המשפט כל-כך הרבה תקנים חסרים כפיש היום בבתי הדין הרבניים הייתה שערורייה.

דוד אזולאי: עד לפני שבוע ימים היה בבית הדין הגדול דיין אחד שלא יכול היה לתפקד.

דוד אזולאי: כולם ישבו סביב השולחן ולא עשו דבר.

דוד אזולאי: למעלה מ-24 תקנים של דיינים, שעד היום לא איישו אותם מכל מיני סיבות.

דוד אזולאי: אני מציע שבעניין הזה נסתכל על עצמנו בראי ונגיד שהלוואי ונגיע למצב שבתי הדין הרבנים יהיו לפחות כמו בתי המשפט במדינת ישראל ונדרוש את השוויון.

רחל עזריה: כבוד השר, עורכת דין ציפורת עסקה בנושא של בתי הדין הרבנים.

<ציפורת שימל: כבוד השר קשר את זה אוטומטית למיני הדיינים.

<ציפורת שימל: זה מעניין.

דוד אזולאי: לטעון כלפי בתי הדין הרבניים שלא עושים מלאכתם נאמנה.

רחל עזריה: אני אומרת, עסקת בזה גם כשזה היה במשרד המשפטים, גם במשרד הדתות.

רחל עזריה: זה בסדר.

רחל עזריה: נעבוד על זה שזה יהיה משנה מקום משנה מזל.

דוד אזולאי: אדוני היושב-ראש, לגבי מוצקין.

דוד אזולאי: אני מכיר את הבעיה, היא עלתה על השולחן הזה ואמרתי אז וגם היום, זכותם של חברי הכנסת להעלות כל נושא, אבל למען הגילוי הנאות, מן הראוי להזמין את הנוגעים בדבר.

דוד אזולאי: עלתה כאן טענה שאני לא מכיר, לא בדקתי אותה.

דוד אזולאי: אני מכיר את ראש עיריית מוצקין, מן הראוי היה שאם מעלים נושא כזה, להביא את הנוגעים בדבר מסביב לשולחן.

דוד אמסלם: גם חיים דיבר אתי לפני זה, העלה את זה סגן השר אליכם, אני בטוח שזה לא הפורום להעביר את הבן אדם משפט שדה, זה לא הסיפור.

דוד אזולאי: אני אטפל בזה, אני רק צריך לבדוק עד כמה הדברים נכונים.

דוד אזולאי: האמן לי שנעשה את זה.

דוד אזולאי: לגבי האגרה, נאמר כאן שגובים 1,200 ₪ לאגרה וזה לא נכון.

דוד אזולאי: משלמים אך ורק 700 ₪ לאגרה.

דוד אזולאי: לגבי פתיחת אזורי רישום שהעלתה חברת הכנסת לביא, אין לנו עדיין נתונים מדויקים אם שינוי החקיקה אכן הועיל או לא, אני מניח שתוך שנה נביא נתונים בפני הוועדה ונראה עד כמה באמת לדבר הזה הייתה תועלת.

דוד אזולאי: לגבי רבני צהר, הם גובים כסף ואני לא רוצה להוציא דיבה רעה, אבל אם זה לא נכון, אם טעינו, אנא מכם תביאו נתונים כמה אתם גובים ולאן הולך הכסף.

דוד אזולאי: יש טענה נגדכם שאתם גובים כסף ולאן הולך הכסף הזה.

דוד אזולאי: מי שאומר, חובת ההוכחה היא עליו.

דוד אזולאי: תביאו את זה לפה, תגידו כמה אתם גובים ולאן הולך הכסף הזה.

דוד אזולאי: אני יודע על 700 ₪ פלוס 180 ₪.

דוד אזולאי: אם אני טועה, תביא לי נתונים, אם צריך להתנצל אני גם אתנצל.

דוד אזולאי: לגבי שיפוץ המקוואות, במסגרת אותם מבני דת, משפצים גם מקוואות.

דוד אזולאי: ישנה ועדה שמורכבת מכל גורמי המקצוע במשרד שקבעה פרמטרים, זה מדורג לפי סדר הצרכים.

דוד אזולאי: אם יש ישוב עם מקווה אחד והוא תקוע, ברור שנשהה את הכול כדי לתקן את זה.

רחל עזריה: אני רוצה לברך על זה.

רחל עזריה: כי נושא שיפוץ המקוואות הוא נושא שמוזנח שנים.

דוד אזולאי: תודה שהעלית את זה.

דוד אזולאי: אני מאוד מעריך את זה.

דוד אזולאי: לגבי הנושא האחרון שהעלית, אני מציע לך לקיים דיון, יהיה יותר מכובד אם זה יהיה פורום קצת יותר סגור.

דוד אזולאי: אני אשמח להופיע בפניכם ולהציג את הדברים.

דוד אזולאי: אדוני, לסיום אני רוצה להודות לך ולכל הצוות שלך, לצוות שלי ולמנכ"ל.

דוד אזולאי: אני מאמין שנוכל לקדם דברים.

דוד אזולאי: אתה יודע שדוד בגימטרייה שווה 14.

דוד אזולאי: 14 פלוס 14 זה 28.

דוד אזולאי: 28 שווה כוח.

דוד אזולאי: בעזרת השם, דוד ודוד אתה ואני זה כוח שנוכל להוביל אתו הרבה דברים טובים למען עם ישראל.

דוד אזולאי: תודה רבה.

<תומר רוזנר: ברשותך, מכיוון שזכינו לעבוד עם כבוד השר בצוות הוועדה, אני רוצה בשמי ובשם כל הצוות לאחל לך בהצלחה ולכל הצוות שאתך.

דוד אמסלם: אדוני השר, המשרד מאוד מאתגר, אני מאחל לך הצלחה.

דוד אמסלם: תודה רבה לכולם הישיבה נעולה.